མཚོ་སྔོན་གྱི་རྒྱང་སྒྲོག་རླུང་བརྙན་འཕྲིན་ཁག་གིས་ངེས་པར་དུ་ཁྱབ་བསྒྲག་གནང་དགོས་པ་ཞིགརྣོ་སྦྲེང་།གྲོང་ཁྱེར་ཞིག་ལ་མཚོན་ན།རླངས་འཁོར་ས་ཚིགས་དང་མེ་འཁོར་ས་ཚིགས་ནི་མི་རིགས་སྣ་མང་འདུ་སའི་ལྟེ་བ་ཡིན་ལ།ཡང་ན་གྲོང་ཁྱེར་དེ་ལ་རྒྱུས་ལོན་བྱེད་སའི་སྒེའུ་ཁུང་ལྟ་བུ་ཡིན་ཞེས་ལྗོངས་རྒྱུ་བ་དག་གིས་སྨྲ།མཚོ་སྔོན་ཞིང་ཆེན་ཟི་ལིང་གྲོང་ཁྱེར་ལ་མཚོན་ན་ནང་ལོག་གི་གྲོང་ཁྱེར་གཞན་དག་དང་བསྡུར་ན།མིའི་རིགས་ཀྱི་སྤུས་ཚད་ཞན་ལ་སྐད་མགོ་མཐོ་བ།འཇོན་ཐང་དམན་པ།ཁོར་ཡུག་གི་གཙང་སྦྲ་མི་ལེགས་པ།དུས་ཚོད་ཀྱི་འདུ་ཤེས་བྲལ་སོགས་མདོར་ན་གྲོང་ཁྱེར་སྤྱིའི་མཁའ་དབུགས་ལ་སྒྱིད་ལུག་གི་ཆ་ཤས་རང་བཞིན་གྱིས་མངོན་ཡོད།གང་ལྟར་ཟི་ལིང་གྲོང་ཁྱེར་ལ་མཚོན་ན།ཕྱོགས་བཞི་མཚམས་བརྒྱད་ནས་ཕེབས་པའི་བོད་པ་ཤིན་ཏུ་མང་ལ།ནང་སྒོས་སུ་རོང་འབྲོག་མང་ཚོགས་དག་སྨན་ཁང་དང་ཚོང་ལས་བྱེད་དུ་ཡོང་མཁན་ཡང་བགྲང་ལས་འདས།དེ་བཞིན།རོང་འབྲོག་མང་ཚོགས་དག་འཚང་ཁ་ཤིག་ཤིག་གིས་འདུ་ས་ནི།ཟི་ལིང་རླངས་འཁོར་ས་ཚིགས་ཏེ་བོད་མིའི་ཁྲོམ་ར་ཡིན་པ་ཀུན་གྱིས་ཤེས།